| Cobie Smulders |
| --- |
|  |
| 2019 m. |
|  |
| Tikras vardas | Jacoba Francisca Maria Smulders |
|  |
| Gimė | 1982 m. balandžio 3 d. (41 metai)  Vankuveris |
|  |
| Šalis |  Kanada JAV |
| Tautybė |  Kanada |
|  |  |
|  |  |
| Sutuoktinis | Taran Killam (nuo 2012 m.) |
| Vaikai | 2 |
|  |
| Aktyvumo metai | 2002– |
| Užsiėmimas | aktorė |
| Žymesni vaidmenys |
| Robin Ščerbatski  „Kaip aš susipažinau su jūsų mama" (2005–2014) |
|  |
|  |

**Kobė Smolders** (angl. *Cobie Smulders*; g. 1950 m. balandžio 3 d. Vankuveryje) – kanadiečių aktorė, geriausiai žinoma vaidmeniu komiškame TV seriale „Kaip aš susipažinau su jūsų mama".

Biografija
----------

2011 m.
Ji gimė Kanadoje, britės ir olando šeimoje, turi 4 seseris. Pavadinta prasenelės garbei, iš kurios ir gavo pravardę „Kobė", ji gyveno Vankuveryje, vėliau – Vait Roke ir mokėsi lordo Byngo vardo mokykloje. 

Kobės karjera prasidėjo nuo modelio darbo, kurio ji, kaip vėliau sakė, „savotiškai nekentė" ir dėl šios patirties abejojo ar nori būti aktore. Vaikystėje ji svajojo būti jūrų biologe, vidurinėje mokykloje domėjosi teatru ir trumpai studijavo Viktorijos universitete, kol galiausiai pasirinko aktorystę.

Pirmasis Kobės vaidmuo buvo epizodinis pasirodymas mokslinės fantastikos seriale „Jeremiah". Vėliau ji vis dažniau pasirodydavo televizijoje, įskaitant ilgalaikį vaidmenį seriale „The L World" ir „Veritas: The Quest", kuris buvo nutrauktas po pirmojo sezono. 2005 m. ji buvo atrinkta vaidinti komiškame seriale „Kaip aš susipažinau su jūsų mama". Pastarasis buvo kurimas 9 sezonus ir pelnė 10 Emmy apdovanojimų, o Kobė vaidino reporterę Robin Ščerbatski, atvykusią iš Kanados ir mėginančią susikurti karjerą Niujorke. 2010 m. ji sukūrė vaidmenį Westside teatro spektaklyje „Love, Loss and What I Wore". 

2012 m. Kobė atliko Majos Hil vaidmenį nuotykių filme „Keršytojai" bei pasirodė jo tęsiniuose „Keršytojai: Altrono amžius" (2015), „Keršytojai: Begalybės karas" (2018), „Keršytojai: Pabaiga" (2019), taip pat juostoje „Žmogus voras: toli nuo namų" (2019) ir seriale „Agentūra S.K.Y.D.A.S.". 

2013 m. vaidino romantiniame filme „Safe Heaven", 2016 m. – trileryje su Tom Cruise „Jack Reacher: Never Go Back", o 2019 m. – veiksmo seriale „Stumptown".

Asmeninis gyvenimas
-------------------

2013 m.
2009 m. Kobė susižadėjo su aktorimi Taram Killam, su kuriuo susipažino draugo vakarėlyje prieš 4 metus. 2012 m. rugsėjo 8 d. jie susituokė Kalifornijoje, kur ir dabar gyvena. Jiedu turi 2 dukras (g. 2009 ir 2015 m.).

2015 m. Kobė atskleidė, kad 2007 m. jai būnant 27-erių ir filmuojant 3-iąjį „Kaip aš susipažinau su jūsų mama" sezoną, jai buvo diagnozuotas kiaušidžių vėžys. Jai buvo atlikta operacija, tačiau liga išplito į limfmazgius ir per ateinančius metus prireikė dar kelių operacijų. 

2020 m. ji tapo JAV piliete, tačiau išsaugojo ir Kanados pilietybę.

Dalinė filmografija
-------------------

2015 m.
2019 m.
* Jeremiah (2002)
* Veritas: The Quest (2003)
* Kaip aš susipažinau su jūsų mama (2005–2014)
* Keršytojai (2012)
* Safe Heaven (2013)
* Agentūra S.K.Y.D.A.S. (2013–2015)
* Kapitonas Amerika: Žiemos karys (2014)
* Keršytojai: Altrono amžius (2015)
* Jack Reacher: Never Go Back (2016)
* Friends from College (2017–2019)
* Keršytojai: Begalybės karas (2018) (kamėja)
* Keršytojai: Pabaiga (2019) (kamėja)
* Žmogus voras: toli nuo namų (2019)
* Stumptown (2019–2020)

Apdovanojimai
-------------

* People‘s Choice Awards (nominacija) (2014)
* Critics Choice Super Awards (nominacija) – geriausia aktorė (2021)

Nuorodos
--------

|  |  |
| --- | --- |
|  | **Vikiteka: Cobie Smulders** – vaizdinė ir garsinė medžiaga  |

* IMDb profilis

Šaltiniai
---------

1. ↑  „Billy Eichner & Cobie Smulders Answer the Web's Most Searched Questions". *Wired (magazine)*. Event occurs at 10:16. Suarchyvuota iš originalo 2019-01-29. Nuoroda tikrinta 2019-01-29 – via YouTube. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Johnson, Brian D. (November 16, 2013). „'It's always in my back pocket': Cobie Smulders on Canadian identity". *Maclean's*. Nuoroda tikrinta December 27, 2013.
3. ↑  Wieselman, Jarett (June 10, 2010). „'Love, Loss' and two lovely ladies". *New York Post*. Suarchyvuota iš originalo October 18, 2010. Nuoroda tikrinta March 15, 2022.
4. ↑  Serico, Chris (April 23, 2015). „'I had tumors on both ovaries': Cobie Smulders reveals cancer scare". *Today (US TV show)*. Suarchyvuota iš originalo November 14, 2020. Nuoroda tikrinta April 26, 2015.
5. ↑  Corriston, Michele (April 23, 2015). „Mom of 2 Cobie Smulders Reveals Her Battle with Ovarian Cancer". *People*. Suarchyvuota iš originalo November 30, 2020. Nuoroda tikrinta March 15, 2022.